[{"text_idx": "#000000", "text": "La Civito eldonis propran Heroldon"}, {"text_idx": "#000001", "text": "\u201dNe estas Heroldo de Esperanto\u201d, tekstas la titolo de la plej nova eldonaj\u0302o de Kultura Centro Esperantista. La Civito pasintjare vendis Heroldon al Fabri\u0301cio Valle, sed nun neatendite aperigis propran informfolion kun la sama aspekto kaj pag\u0302okapo."}, {"text_idx": "#000002", "text": "La \"ne-Heroldo\", kiun publikigis la Civito."}, {"text_idx": "#000003", "text": "Heroldo de Esperanto dum multaj jaroj en la praktiko estis la c\u0302eforgano de la Esperanta Civito. Lastatempe g\u0302i tamen ekhavis problemojn kaj dum longaj periodoj aperis neregule, s\u0302ajne pro manko de laborfortoj kaj abonantoj. Pasintjare g\u0302ia formala posedanto, la Civita establo Kooperativo de Literatura Foiro, sukcesis vendi la gazeton al entrepreno de Fabri\u0301cio Valle kontrau\u0306 nekonata monsumo."}, {"text_idx": "#000004", "text": "Pro diversaj misfortunoj, interalie la subita forpaso de la c\u0302efa kunlaboranto, Fabri\u0301cio Valle g\u0302is nun ne sukcesis aperigi ec\u0302 unu numeron de la gazeto. Antau\u0306 kelkaj semajnoj la Civito anoncis, ke Valle ne plenumis la kondic\u0302ojn de la interkonsento, c\u0302ar li nek aperigas la gazeton nek pagis la konsentitajn monatajn partopagojn de la ac\u0302etsumo. Se la kondic\u0302oj ne estos baldau\u0306 plenumitaj, la vendinto povos rompi la kontrakton kaj repreni Heroldon."}, {"text_idx": "#000005", "text": "Ec\u0302 pli minaca por la nova eldonanto la situacio ekaspektis, kiam estis dissendita la unua numero de la pli frue anoncita \"monata informilo de Kultura Centro Esperantista\". La gazeto aspektis kiel dupag\u0302a numero de Heroldo de Esperanto kun grafika aspekto kaj c\u0302eftitolo preskau\u0306 identaj al tiuj de la malnova Heroldo. La c\u0302efaj diferencoj estas, ke la gazeto konsistas el nur unu folio, kaj ke super la vorto \"Heroldo\" per diskretaj literoj estas skribite \"ne estas\"."}, {"text_idx": "#000006", "text": "En kombino kun la averto pri repreno de la gazeto la aperigo de tia \"ne-Heroldo\" aspektas kiel la unua pas\u0302o por rekomenci la eldonadon de Heroldo sub la s\u0302ildo de la Civito. Post iom da tempo la Civito tamen en sia retejo asertis, ke male temas pri provo reklami la novan Heroldon."}, {"text_idx": "#000009", "text": "Fabri\u0301cio Valle ac\u0302etis Heroldon de Esperanto."}, {"text_idx": "#000010", "text": "Fabri\u0301cio Valle strebas aperigi la unuan presitan numeron de la nova Heroldo antau\u0306 la fino de marto. La unua numero estos presita en du mil ekzempleroj, kaj granda parto el tiuj estos lau\u0306 li dissendita kiel senpagaj provnumeroj al diversaj Esperanto-organizaj\u0302oj. Samtempe kun la unua numero de la gazeto aperos ankau\u0306 nova pos\u0302telefona aplikaj\u0302o, li rakontas."}, {"text_idx": "#000011", "text": "\u2013 Nia apo Zamapp Herol jam estas preta kaj estos vaste uzata por diskonigi Esperanton inter neesperantistoj. Ni ege bezonos la apogon kaj fidon de la esperantistoj, kiuj g\u0302is nun s\u0302ajne atendas la lanc\u0302on de Heroldo por g\u0302in aboni, sed ni bezonas abonojn tuj. Parto de miaj malfacilaj\u0302oj estas, ke tre malmultaj esperantistoj jam abonis Heroldon."}, {"text_idx": "#000012", "text": "La antau\u0306a posedanto de Heroldo, la Civita establo Kooperativo de Literatura Foiro, anoncis ke g\u0302i decidos pri eventuala repreno de Heroldo dum sia g\u0302enerala asembleo en aprilo."}, {"text_idx": "#000013", "text": "\u2013 G\u0302is tiam mi esperas kvitig\u0302i per pliaj partopagoj kaj lanc\u0302i Heroldon. Do c\u0302io estas nun en ordo kaj la iniciato publikigi informilon sub la nomo Heroldo, kiel LF-koop faris, estas nur iu provo reklami Heroldon, kiel LF-koop konfesis en HeKo-afis\u0302o. Mi preferus pli konkretajn iniciatojn, tamen, mi ne povas ne danki al LF-koop pro tiu provo reklami Heroldon, ec\u0302 se per g\u0302i venos neniu abonanto."}, {"text_idx": "#000014", "text": "Libera Folio: Se tamen LF-Koop decidos repreni Heroldon, c\u0302ar la kondic\u0302oj de la interkonsento ne estis plene observitaj, c\u0302u vi rericevos la monon kiun vi jam pagis?"}, {"text_idx": "#000019", "text": "\u2013 Bone, do nova titolo tiel ekzemple 'HEROLDidO'(provizora) tau\u0306ge trafus kaj mone kaj leg\u0302e kaj lingve kaj rapide kaj abone en direkto al la kvazau\u0306 totalo de la Esperanto parolantuloj tra la mondo kaj partoprenantuloj inkluzive la Prauloj el 'Heroldo' . Tiuj lastulaj sopiras eble por ambau\u0306 la paco des popoloj kaj la klimato harmonia."}, {"text_idx": "#000020", "text": "\"Fabri\u0301cio Valle strebas aperigi la unuan presitan numeron de la nova Heroldo antau\u0306 la fino de marto.\""}, {"text_idx": "#000022", "text": "Kara Lic\u0302jo, Heroldo jam estas enpag\u0302igata..."}, {"text_idx": "#000024", "text": "Mi ne komprenas kial, post kvaronjarcento, ankorau\u0306 oni konfuzas la Civiton, LF-koop kaj KCE. La misnomita \"Nova heroldo\" ne estas de la Civito, kiu proprietas nenion, sed de KCE, kiu estas simple unu el la dekkelko de la establoj alig\u0302intaj al la Pakto por la Esperanta Civito; fakte g\u0302i parolas kaj informas c\u0302efe pri KCE. Tute alia estas LF-koop, establo per si mem au\u0306tonome alig\u0302inta al la Pakto, kiu proprietis la malnovan Heroldon kaj dau\u0306re proprietas Literaturan Foiron."}, {"text_idx": "#000026", "text": "Kiel la Civito afable atentigis en rapida komuniko pri c\u0302i tiu artikolo, estig\u0302is konfuzo pri la diversaj \"establoj\" de la Esperanta Civito. Heroldon efektive ne vendis KCE, kiu tamen nun eldonis \"ne-Heroldon\". G\u0302in formale vendis, kaj sekve povus repreni, alia \"establo\" de la Civito kun la nomo LF-Koop. La eraro en nia artikolo nun estas korektita."}, {"text_idx": "#000028", "text": "La informoj el Heko estas skribitaj de unu sola persono, kun nomo Giorgio Silfer. Tion mi scias , char dum unu jaro mi loghis kaj dejhoris en KCE."}, {"text_idx": "#000029", "text": "> La informoj el Heko estas skribitaj de unu sola persono"}, {"text_idx": "#000031", "text": "Ne temas pri stilo de komunikado, sed pri g\u0302usteco de la informoj. La redakcio di Libera Folio korektis sian eraron, kaj finite (pardonpeto ne nepras, sed oportunus c\u0302e bona redaktoro). Mia surprizo estis nur, ke post kvaronjarcento oni ankorau\u0306 eraras kaj konfuzas, kio en informita gazeto devus ne okazi. Krome mi ne komprenas kial vorto \"establo\" havas citilojn, kvazau\u0306 g\u0302i estus strangaj\u0302o: g\u0302i estas tute klare difinita en pluraj vortaroj. C\u0302u kiam oni mencias la landajn asociojn de UEA oni metas la vorton \"asocio\" inter citilojn?"}, {"text_idx": "#000032", "text": "Civitano Rooke deliras. KCE partoprenas la Forumon de la Esperanta Civito per\npropraj delegitoj (neniam c-ano Silfer), en la Asembleo de KCE la Apoganto\nLF-koop estas reprezentata de sia prezidanto au ties delegito (neniam c-ano\nSilfer), kaj HeKo aperas sub la responso de la Konsulo au ties delegito (en\n2007-11 efektive la Konsulo estis c-ano Silfer). Dum la periodo septembro 2011\n\u2013 julio 2012, kiam c-ano Rooke bedaurinde oficis kiel domestro che KCE, c-ano\nSilfer malofte estis en la Esperanto-Domo de Chaudefono, char engaghita en"}, {"text_idx": "#000033", "text": "Se efektive la diversajn organizojn/establojn ene de la g\u0302enerala globo Civito reprezentas diversaj personoj, kial la HeKo-komunikojn verkadas unu sola homo? Tion asertas Dieter Rooke. Kaj atentaj legantoj povas nur konfirmi tiun aserton: la stilo, tono, temoj, aludoj k.s. de 95% de la komunikoj estas praktike identaj. Tion atingi eblas nur per dras\u0302a dresado de aro da kunlaborantoj (espereble ne) au\u0306 per unuopula plumo. Konklude: kiom ajn da diversaj homoj reprezentas la organizojn ene de la Civito, la alekstera elmontrig\u0302o de tiuj organizoj bazig\u0302as nur sur la opinioj, (mal)emoj kaj (mal)amoj de unuopulo. Kaj tiun kanalon la unuopulo volonte kaj konstante eluzadas. Se tio indiferentas al la unuopaj organizoj, nu, tio estas ilia problemo. Kaj se ili en tio ec\u0302 ne vidas problemon, des pli probleme por ili."}, {"text_idx": "#000034", "text": "La problemo estas nur en la kapo de Moleo\u0301n, kiu kredas je la deliroj de c-ano Rooke, kaj tiel li mem ankau deliras. Sufichus rigardi la lastajn kvin HeKomunikojn: 637 8-B, subskribis Julio Herrero; 637 9-B, mankas subskribo, sed enkonduke responsas \"la koncernatoj\", do KCE kaj LF-koop; 638 1-B, la fontoestas sendube la Komitato de la Esperanta PEN; 638 2-A, temas pri komuniko rekte el TEJO; 638 3-A, subskribis Joel Batila. Kvin HeKomunikoj, kvin malsamaj fontoj/autoroj."}, {"text_idx": "#000040", "text": "La argentina selektitaro estas c\u0302ampiono de la mondpokalo de KataroIrano: unua ekzekuto ligita al la tumultojDu misiloj trafis PollandonUN: amasa plimulto por kondamni la rusiajn aneksadojn en UkrainioParlamentaj balotoj en Latvio: tutnova vizag\u0302o por la deputitaro"}, {"text_idx": "#000041", "text": "Juna kuiristo en Bakuo transformis sian apartamenton en restoracionVenkado de ekzistadismaj krizoj per muziko: Karolina Cicha de PollandoMeksika kolektivo kiu piratas librojn por kundividi kulturon alfrontas blokadojn"}]